PATVIRTINTA

Kavarsko pagrindinės mokyklos-

daugiafunkcio centro

direktoriaus 2024 m. kovo 25 d.

įsakymu Nr. V2-20

**ANYKŠČIŲ R. KAVARSKO PAGRINDINĖS MOKYKLOS-DAUGIAFUNKCIO CENTRO**

**MOKINIŲ TURIZMO RENGINIŲ ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių turizmo renginių organizavimo tvarkos aprašas (toliau – Aprašas) nustato mokinių turizmo renginių (žygių, išvykų, ekskursijų, sąskrydžių, varžybų) (toliau – turizmo renginiai) organizavimo tvarką Kavarsko pagrindinėje mokykloje-daugiafunkciame centre ir yra parengtas vadovaujantis „Vaikų turizmo renginių organizavimo aprašu“, patvirtintu Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330.

2. Aprašo tikslas – reglamentuoti turizmo renginių organizavimą, vykdymą ir užtikrinti renginiuose dalyvaujančių mokinių saugumą.

3. Aprašas taikomas Kavarsko pagrindinės mokyklos-daugiafunkciame centre veikiančioms ikimokyklinio ir priešmokyklinio amžiaus vaikų grupėms, klasių vadovams ir kitiems pedagoginiams darbuotojams, organizuojantiems ir vykdantiems mokinių iki 18 metų imtinai turizmo renginius Lietuvos Respublikos teritorijoje ir už jos ribų.

4. Vaikų grupės, naudodamosi visuomeniniais, vandens keliais, keliaudamos draustiniais ar kitomis riboto lankomumo teritorijomis, privalo vadovautis saugaus eismo taisyklėmis, nustatytomis šiems keliams ir teritorijoms.

5. Apraše naudojamos sąvokos:

**ekskursija** – trumpiau kaip parą trunkantis turistinių objektų lankymas nustatytu maršrutu ugdymo tikslais, kurį vykdo gidas arba mokytojas;

**išvyka** – organizuotas mokinių grupių keliavimas į numatytą turizmo objektą panaudojant transporto priemones;

**sąskrydis** – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

**turizmo renginys** – trumpalaikės neformaliojo mokinių švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

**varžybos** – organizuotas mokinių (jų grupių) rungtyniavimas ugdymo tikslais;

**žygis** – įvairios trukmės ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

**turistinė stovykla** – trumpalaikio vaikų poilsio organizavimas rekreacinėje teritorijoje įrengtoje stovyklavietėje;

**gidas** – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

**turizmo renginio vadovas** – asmuo, turintis pasirengimą, organizuojantis pasiruošimą turizmo renginiui ir jam vadovaujantis.

6. Kitos nuostatuose naudojamos sąvokos atitinka Lietuvos Respublikos švietimo įstatyme vartojamas sąvokas.

7. Išvykusio į turizmo renginį mokytojo pamokas vaduoja toje klasėje tą dieną, kai vyksta turizmo renginys, dirbantys mokytojai.

**II SKYRIUS**

**TURIZMO RENGINIŲ PROGRAMOS**

8. Turizmo renginių programos rengiamos vadovaujantis Bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 (Lietuvos Respublikos švietimo ir mokslo ministro 2011 m. liepos 5 d. įsakymo Nr.V-1214 redakcija).

9. Žygio, ekskursijos, išvykos programas ir sąskrydžio, varžybų nuostatus rengia, derina turizmo renginio vadovas, tvirtina mokyklos-centro direktorius.

10. Turistinės stovyklos programos rengiamos pagal Vaikų vasaros poilsio programų finansavimo tvarkos aprašą, patvirtintą Lietuvos Respublikos švietimo ir mokslo ministro 2005 m. vasario 2 d. įsakymu Nr. ISAK-165.

**III SKYRIUS**

**TURIZMO RENGINIŲ DALYVIŲ SAUGUMO UŽTIKRINIMAS**

11. Turizmo renginiuose leidžiama dalyvauti:

11.1. ikimokyklinio amžiaus vaikams ne daugiau kaip 4 valandas trunkančiuose turizmo renginiuose;

11.2. vienos dienos trukmės turistiniuose žygiuose pėsčiomis, išvykose ir mokomosiose pažintinėse ekskursijose nuo 6 metų;

11.3. dviejų dienų turistiniuose žygiuose pėsčiomis nuo 9 metų;

11.4. žygiuose slidėmis, vandens turizmo priemonėmis nuo 12 metų;

11.5. žygiuose dviračiais nuo 12 metų (o jei mokiniai yra išklausę papildomą mokymo kursą ir turi išduotą pažymėjimą – ne jaunesniems kaip 10 metų);

11.6. sąskrydžiuose, varžybose – šių renginių nuostatuose numatyta tvarka;

11.7 jei išvyka, ekskursija, žygis vykdomas už Lietuvos Respublikos teritorijos ribų arba priklauso padidintos rizikos veikloms (laipiojimo centrai, dažasvydis, nuotykių parkai, sporto ir kt.), mokiniai gali dalyvauti tik turėdami tėvų (globėjų) pasirašytą sutikimą *(1 priedas).*

11.8 mokinių tėvai (globėjai) mokslo metų pradžioje (naujai atvykusių – mokslo metų eigoje) pasirašo sutikimą einamiesiems mokslo metams dėl mokinio dalyvavimo turizmo renginiuose (ugdymo proceso metu įgyvendinant ugdomosios veiklos, pamokos tikslus ir uždavinius netradicinėje aplinkoje) *(2 priedas).*

12. Vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose išvykos renginiuose gali dalyvauti tik su gydytojo leidimu.

13. Vaikų grupei, dalyvaujančiai turizmo renginiuose, mokyklos direktorius skiria turizmo renginio vadovą. Didesnėms nei 15 vaikų grupėms skiriami 2 turizmo renginio vadovai.

14. Ikimokyklinio ir priešmokyklinio amžiaus vaikų grupei, dalyvaujančiai turizmo renginiuose, neatsižvelgiant į vaikų skaičių, mokyklos-centro direktorius skiria ne mažiau kaip 2 turizmo renginio vadovus.

15. Mokyklos direktorius, užtikrindamas turizmo renginių dalyvių saugumą:

15.1. tvirtina įsakymą, kuriame nurodoma turizmo renginio programa, dalyviai, turizmo renginio vadovas(-ai);

15.2. saugos ir sveikatos klausimais moko ir atestuoja turizmo renginių vadovą(-us) vadovaudamasis teisės aktų nustatyta tvarka;

15.3. padeda pasirengti turizmo renginiui;

15.4. atsako už pasirengimą turizmo renginiui, jo eigą ir pedagoginius rezultatus;

15.5. už gerą programos vykdymą gali paskatinti turizmo renginio vadovą ir vaikus;

15.6. už programos vykdymo pažeidimus turizmo renginio vadovą gali nubausti drausmine tvarka.

16. Turizmo renginio vadovas, užtikrindamas mokinių saugumą:

16.1. ne vėliau kaip prieš dvi darbo dienas iki numatomo renginio parengia vaikų turizmo renginio programą *(priedas 3)*;

16.2. apie mokinio dalyvavimą organizuojamame turizmo renginyje raštu (žinute Tamo dienyne, el. paštu, sms pranešimu) informuoja tėvus (globėjus);

16.3. supažindina grupės narius su saugaus eismo taisyklėmis, aplinkosaugos, priešgaisrinės saugos reikalavimais *(5 priedas).* Saugos instruktažus registruoja renginiuose dalyvaujančių vaikų saugos instruktavimų registravimo formoje *(4 priedas)* ir įsega ją į tam skirtą bylą;

16.4. vadovaudamasis patvirtina turizmo renginio programa užtikrina vaikų saugą renginio metu, moka suteikti pirmąją medicininę pagalbą;

16.5. privalo turėti renginio dalyvių sąrašą su jų ir jų tėvų mobiliųjų telefonų numeriais;

16.6. susidarius situacijai, gresiančiai vaikų saugai, pakeičia maršrutą, sustabdo arba nutraukia turizmo renginio vykdymą;

16.7. įvykus nelaimingam atsitikimui nedelsdamas: suteikia pirmąją pagalbą, kviečia greitąją pagalbą, kviečia policiją, praneša mokyklos vadovybei apie įvykį, informuoja mokinių tėvus (globėjus).

17. Turizmo renginiuose dalyvaujantys mokiniais:

17.1. susipažinę su turizmo renginio organizavimo tvarka ir saugos reikalavimais, pasirašo renginiuose dalyvaujančių vaikų saugos instruktavimų registravimo formoje;

17.2. prieš turizmo renginį pasiskirsto pareigomis, užduotimis ir kt.;

17.3. privalo laikytis elgesio normų, būti drausmingi ir mandagūs, vykdyti turizmo renginio vadovo(-ų) nurodymus.

**IV SKYRIUS**

**MAUDYMOSI REIKALAVIMAI**

19. Turizmo renginiuose maudytis galima tik sveikatingumo, higienos, o ne sporto tikslais.

20. Vykdant išvykos renginius maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos Respublikos higienos  normos HN 79:2004 „Vaikų vasaros poilsio stovyklos. Bendrieji sveikatos saugos reikalavimai“, patvirtintais Lietuvos Respublikos sveikatos apsaugos ministro 2004 m. balandžio 26 d. įsakymu Nr. V-275 reikalavimais.

21. Maudymosi plotą privalo žinoti visi besimaudantieji.

22. Maudomasi tik turizmo renginio vadovui leidus ir jam stebint.

23. Vienu metu gali maudytis ne daugiau kaip 8 vaikai. Maudymosi metu išvykos renginio vadovui reikia būti labai atidžiam.

24. Maudymosi metu draudžiama be reikalo šūkauti, nes šauksmas yra pagalbos prašymo signalas.

**V SKYRIUS**

**RENGINIŲ PROGRAMŲ FINANSAVIMAS**

25. Renginiai gali būti finansuojami teisės aktų nustatyta tvarka.

\_\_\_\_\_\_\_\_\_

1 priedas

**ANYKŠČIŲ R. KAVARSKO PAGRINDINĖ MOKYKLA-DAUGIAFUNKCIS CENTRAS**

**SUTIKIMAS DĖL MOKINIO DALYVAVIMO TURIZMO RENGINYJE**

Renginio pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maršrutas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio pradžia \_\_\_\_\_\_\_\_\_\_\_\_\_\_\_\_\_\_\_\_\_\_\_\_Renginio pabaiga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio vadovas(-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (telefonas)

Mokinys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, klasė)

buvo supažindintas su renginio programa ir saugos ir sveikatos instrukcija.

**Tėvų (globėjų) sutikimas**

Su sūnumi / dukra aptarėme dalyvavimo renginyje sąlygas ir saugos reikalavimus. Mes, tėvai (globėjai, rūpintojai), prisiimame atsakomybę už sūnaus / dukros elgesį ir leidžiame dalyvauti šiame renginyje.

Sutinku, kad esant būtinybei, mano vaikui būtų suteikta pirmoji medicininė pagalba.

Mokinio tėvai (globėjai)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas) (telefonas)

2 priedas

ANYKŠČIŲ R. KAVARSKO PAGRINDINĖ MOKYKLA-DAUGIAFUNKCIS CENTRAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų) vardas, pavardė)

**SUTIKIMAS DĖL MOKINIO DALYVAVIMO TURIZMO RENGINIUOSE**

\_\_\_\_\_\_\_\_\_\_\_\_\_

(data)

Sutinku, kad mano sūnus / dukra / globotinis / globotinė (pabraukite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas ir pavardė, gimimo data)*

dalyvautų mokyklos organizuojamuose turizmo renginiuose, trumpalaikėse išvykose, edukacijose, konkursuose, olimpiadose *202\_\_—202\_\_ m. m.*

Užtikrinu, kad mano vaikas turizmo renginių metu vykdys turizmo vadovo nurodymus.

Sutinku, kad esant būtinybei, mano vaikui būtų suteikta pirmoji medicininė pagalba.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(parašas)*

3 priedas

**ANYKŠČIŲ R. KAVARSKO PAGRINDINĖ MOKYKLA-DAUGIAFUNKCIS CENTRAS**

Renginio vadovas(ė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kavarsko pagrindinės mokyklos-

daugiafunkcio centro Direktoriui

**PRAŠYMAS**

**DĖL RENGINIO VEDIMO**

202\_\_ m.\_\_\_\_\_\_\_\_\_\_\_\_\_Nr.

Prašau leisti mokytojai(-ui), (-ams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_klasės(-ių)

mokiniams 202\_\_ m.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vykti į ekskursiją maršrutu:

Kavarsko pagrindinė mokykla-daugiafunkcis centras —\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_—

Kavarsko pagrindinė mokykla-daugiafunkcis centras.

**Renginio tikslas:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Renginio pavadinimas:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvykimo laikas (diena, valanda) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grįžimo laikas (diena, valanda) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Renginio vadovo pažymėjimas išduotas \_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_\_

(data)

Renginio dalyvių sąrašas pridedamas.

Renginio vadovas \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

4 priedas

**ANYKŠČIŲ R. KAVARSKO PAGRINDINĖS MOKYKLOS-DAUGIAFUNKCIO CENTRO**

**RENGINIUOSE DALYVAUJANČIŲ MOKINIŲ SAUGAUS ELGESIO INSTRUKTAVIMŲ REGISTRACIJA**

Direktoriaus įsakymas: 202\_\_ m.\_\_\_\_\_\_\_\_\_\_\_\_\_\_\_\_\_\_\_Nr.

Su instruktažu susipažinau:

|  |  |  |  |
| --- | --- | --- | --- |
| Eil. Nr. | Mokinio pavardė, vardas | Klasė | Parašas |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 11. |  |  |  |
| 12. |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |

Renginio pavadinimas: ekskursija, turistinis žygis, išvyka, koncertas, kinas, varžybos, olimpiada, konkursas (pabraukti)

Trumpas instruktažo turinys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instruktažą pravedė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data\_\_\_\_\_\_\_\_\_\_

(pareigos, vardas, pavardė, parašas)

Suderinta:

Pavaduotojas ugdymui

\_\_\_\_\_\_\_\_\_\_\_\_\_\_\_\_\_

5 priedas

MOKINIŲ, IŠVYKUSIŲ UŽ MOKYKLOS RIBŲ,

SAUGOS IR SVEIKATOS INSTRUKCIJA

1. **BENDROJI DALIS**
   1. Patvirtinta instrukcija – (toliau Instrukcija) yra norminis mokyklos dokumentas, nusakantis mokiniams jų veiklos, elgesio, sveikatos, saugumo ir gamtos saugojimo reikalavimus turizmo renginių metu.
   2. Instrukcija nusako su mokinių veikla susijusius pavojus ir reikalauja griežtai laikytis saugos priemonių, mokinio elgesio taisyklių ir etiketo reikalavimų kiekviename išvykos etape.
   3. Mokiniui, supažindintam pasirašytinai su šia instrukcija ir pažeidusiam šios instrukcijos reikalavimus, taikoma drausminė ir administracinė atsakomybė pagal mokyklos nustatytą tvarką.
2. **GALIMI RIZIKOS VEIKSNIAI IŠVYKUS UŽ MOKYKLOS RIBŲ**

**RENGINIO METU, SAUGOS PRIEMONĖS NUO JŲ POVEIKIO**

4. Neatsargus elgesys, galintis sukelti eismo įvykį, einant per gatvę, neteisingai išlipant iš transporto priemonės. Saugos priemonė-laikytis saugaus eismo taisyklių ir etiketo reikalavimų gatvėje, klausyti vadovo nurodymų. Nuolatinis vadovo stebėjimas.

5. Traumos ir sužalojimai dėl auto įvykio. Saugos priemonės – instruktažas apie saugų elgesį gatvėje ir transporte. Nuolatinis vadovo stebėjimas.

6. Traumos ir sužalojimai ne dėl autoįvykio. Saugos priemonė – instruktažas apie aplinkosaugos, priešgaisrinės saugos reikalavimus, saugų elgesį gatvėje, kelyje. Nuolatinis vadovo stebėjimas.

7. Vaiko skendimas. Saugos priemonė – laikytis maudymosi taisyklių, be mokytojo leidimo neit į vandenį, nesimaudyti nepažymėtoje maudymuisi vietoje, turėti gelbėjimosi liemenes.

8. Saulės nudegimai. Saugos priemonė – laikytis deginimuisi nustatytos aprangos reikalavimų: dėvėti kepuraitę ar skarutę, nesideginti saulėje po 11 valandos.

9. Vabzdžių įgėlimas, erkės. Saugos priemonė – pasirūpinti priemonėmis nuo erkių ir vabzdžių įgėlimų.

**III. VEIKSMAI PRIEŠ IŠVYKSTANT UŽ MOKYKLOS RIBŲ**

10. Turizmo renginio vadovas parengia dokumentus ne vėliau kaip prieš dvi dienas iki turizmo renginio pradžios pateikia sekretorei: mokinių sąrašą, renginio tikslą, maršrutą, išvykimo ir atvykimo laiką ir vietą, maitinimo aplinkybės ir galimybes, saugą, pinigines išlaidas.

10.1. Sekretorė paruošia leidimą mokinių išvykai.

10.2. Turizmo renginio vadovas informuoja mokinius apie numatomos išvykos tikslus, maršrutą, išvykimo ir atvykimo laiką ir vietą, vaikų mitybą, saugą, pinigines išlaidas.

10.3. Turizmo renginio vadovas pasirašytinai instruktuoja mokinius dėl saugaus elgesio pagal šią instrukciją, supažindina su aplinkosaugos, priešgaisrinės saugos reikalavimais, surinkdamas dalyvių parašus, užpildo vaikų saugos instruktavimų registracijos formą (5 priedas).

10.4. Mokiniai, kurie planuoja negrįžti kartu su grupe apie tai turi informuoti grupės vadovą raštišku tėvų prašymu.

**IV. VEIKSMAI IŠVYKUS UŽ MOKYKLOS RIBŲ**

11. Visi griežtai laikosi turizmo renginio vadovo nurodymų (nepalieka grupės be vadovo leidimo, apie savo savijautos pakitimus, traumas nedelsiant praneša vadovui) ir nurodytų saugos reikalavimų.

12. Mokiniai turi neatsiskirti nuo grupės, jeigu ekskursijos metu yra būtinybė išeiti būtina informuoti turizmo renginio vadovą.

13. Draudžiama vartoti alkoholinius, energetinius gėrimus ir kitas psichiką veikiančias medžiagas, rūkyti.

14. Ekskursijos dalyvių elgesys muziejuose ir parodose:

14.1. muziejuose ir parodose kiekvienas dalyvis privalo saugoti eksponatus, neliesti jų rankomis, vaikščioti atsargiai, nekliudyti eksponatų, klausytis ekskursijos vadovo nurodymų ir jų pasakojimo apie vieną ar kitą eksponatą;

14.2. negražu ir neetiška garsiai kalbėtis ir juoktis parodų salėse;

14.3. kritikuoti atskirus eksponatus ir meno kūrinius reikia labai subtiliai, nesipuikuojant;

14.4. vadovo pasakojimo reikia klausytis visos ekskursijos metu, nors ir būtų neįdomu;

14.5. savo jausmus, žavėjimąsi reikia demonstruoti subtiliai, kad netrukdytume kitiems lankytojams.

15. Saugus elgesys transporte: autobuse, troleibuse, traukinyje:

15.1. tvarkingai įlipti ir išlipti iš transporto priemonės tik transporto priemonei visiškai sustojus;

15.2. pirmenybę sėsti į viešąjį transportą turi neįgalūs asmenys, maži vaikai, pagyvenę žmonės;

15.3. tvarkingai susėsti ir sėdėti arba stovėti transporto priemonėje;

15.4. laikytis transporto priemonių taisyklių: draudžiama iškišti rankas, persisverti pro važiuojančios transporto priemonės langą, važiuojant atidarinėti duris, išlipus iš transporto priemonės, iškart bėgti per gatvę ir kt.;

15.5. nešiukšlinti transporto priemonėje. Maisto likučiai ir šiukšlės metami į šiukšlių dėžę. Draudžiama juos mesti pro langą ar po sėdyne;

15.6. klausyti vairuotojo ir lydinčių asmenų nurodymų;

15.7. atsargiai pereiti gatvę išlipus.

16. Saugus elgesys gatvėje:

16.1. pėstieji privalo eiti šaligatviais arba pėsčiųjų takais dešine puse, o ten, kur jų nėra, - kelkraščiu. Jeigu šaligatvio, pėsčiųjų tako, kelkraščio nėra arba jais eiti negalima, leidžiama eiti viena eile važiuojamosios dalies pakraščiu, tamsiu paros metu privaloma turėti atšvaitus;

16.2. net ir labai dideliuose sambūriuose negalima stumdytis, skintis kelio alkūnėmis. Pastebėję, kad kas nors skuba, pasitraukite į šalį;

16.3. kelkraščiu arba važiuojamosios dalies pakraščiu einantys pėstieji turi eiti prieš transporto priemonių važiavimo kryptį;

16.4. į kitą važiuojamosios dalies pusę pėstieji privalo eiti tik pėsčiųjų (taip pat požeminėmis ir esančiomis virš kelio) perėjomis, o kur jų nėra – sankryžose pagal šaligatvių arba kelkraščių liniją. Kai matomumo zonoje perėjos ar sankryžos nėra, leidžiama eiti per kelią stačiu kampu į abi puses gerai apžvelgiamose vietose, tačiau tik įsitikinus, kad eiti saugu;

16.5. nespėjusieji pereiti važiuojamosios dalies turi stovėti saugumo salelėje arba ant paženklintos ar įsivaizduojamos linijos, skiriančios priešingų krypčių transporto srautus. Baigti eiti per kelią galima tik įsitikinus, kad eiti saugu;

16.6. artėjant specialiajai transporto priemonei su įjungtais mėlynais ir raudonais (arba tik mėlynais) žybčiojančiais švyturėliais ir specialiais garso signalais, pėstieji neturi pradėti eiti per važiuojamąją dalį, o esantys važiuojamojoje dalyje privalo nedelsdami iš jos pasitraukti;

16.7. laikytis saugaus eismo taisyklių;

16.8. neatsilikti nuo grupės.

17. Saugus elgesys įstaigoje:

17.1. nesistumdyti einant pro įstaigos duris;

17.2. atidžiai klausytis vadovo instrukcijų ir pasakojimo;

17.3. netrukdyti įstaigos dirbantiesiems;

17.4. liesti daiktus ir eksponatus tik leidus vadovui;

17.5. neliesti įstaigoje esančių įrenginių ir technikos;

17.6. neatsilikti nuo grupės.

18. Saugus elgesys prie vandens telkinių:

18.1. maudymosi plotą privalo žinoti visi besimaudantieji;

18.2. maudytis tik leidus vadovui ir jam stebint;

18.3. vienu metu maudytis gali ne daugiau kaip 8 vaikai;

18.4. maudymosi metu draudžiama be reikalo šūkauti, nes šauksmas yra pagalbos prašymo signalas;

18.5 laikytis saugaus maudymosi taisyklių;

18.6 tvarkingai ir kultūringai elgtis ant kranto.

19. Saugus elgesys miške ir parke:

19.1. kurti laužus tik tam skirtose vietose ir tik leidus vadovui;

19.2. nežaisti su degtukais, žiebtuvėliais;

19.3. nelaužyti medžių, neskinti globojamų augalų, nepažeisti gamtosaugos įstatymų;

19.4. laipiojant ir bėgiojant stengtis nesusižeisti;

19.5. saugotis erkių: naudoti priemones, skirtas erkėms atbaidyti, apsirengti šviesiais drabužiais. Jei įgėlė bitė, uodas ar kitas vabzdys ant skaudamos vietos uždėti šaldomąjį kompresą ir kreiptis į gydytoją;

19.6. nesiartinti prie miško gyvūnų, neerzinti jų.

20. Saugus elgesys praktinių, edukacinių užsiėmimų:

20.1. atidžiai klausyti vadovo instrukcijų;

20.2. saugiai dirbti su įrankiais, naudoti juos pagal paskirtį;

20.3. darbą užbaigus, įrankius sutvarkyti.

21. Saugus elgesys žygiuose dviračiais:

21.1. žygiuose dviračiais nuo 12 metų, o jeigu vaikai yra išklausę papildomo mokymo kursą ir turi mokyklos išduotą pažymėjimą – ne jaunesniems kaip 10 metų;

21.2. privalo važiuoti vienas paskui kitą;

21.3. jei tik įmanoma, turi važiuoti dviračių taku, o kur tokių takų nėra, leidžiama važiuoti viena eile važiuojamosios dalies kraštine dešine juosta kuo arčiau jos dešiniojo krašto, turi pasirinkti saugų greitį;

21.4. privalo laikytis saugaus atstumo iki važiuojančiojo prieš juos (stabdymo kelias), jei eismas intensyvus ir reikia pasukti į kairę, apsisukti ar pervažiuoti į kitą kelio pusę, dviračio vairuotojas turi nulipti ir kirsti važiuojamąją dalį vesdamas dviratį, nesudarydamas kliūties kitoms transporto priemonėms;

21.5. dviračio vairuotojui leidžiama važiuoti keliu tik tvarkingą stabdį ir garso signalą turinčiu dviračiu. Dviračio gale turi būti raudonas šviesos atšvaitas, iš abiejų šonų – oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų. Važiuojant keliu tamsiuoju paros metu arba esant blogam matomumui, dviračio priekyje turi degti baltos šviesos žibintas, o dviračio gale – raudonos šviesos žibintas, dviračio vairuotojas privalo dėvėti šviesą atspindinčią liemenę arba būti prie drabužių kitiems eismo dalyviams matomoje vietoje prisisegęs šviesą atspindinčius elementus. Dviračio vairuotojai (keleiviai) iki 18 metų, važiuodami (vežami) keliu, privalo būti užsidėję ir užsisegę dviratininko šalmą. Kitiems vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus dviratininko šalmą;

21.6. važiuojamosios dalies pakraštyje pažymėtu dviračių taku, kuris nuo gretimos eismo juostos nėra atskirtas veja, borteliu, atitvarais ir panašiai, dviračio vairuotojui leidžiama važiuoti tik ta pačia kryptimi, kuria vyksta eismas gretima eismo juosta;

21.7. dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti tik ja ir kuo arčiau jos dešiniojo krašto. Dviračių vairuotojai privalo nesukelti pavojaus pėstiesiems;

21.8. vietose, kur eismą reguliuoja šviesoforai, dviračių vairuotojai privalo paisyti šviesoforų su dviračio simboliu, o kai jų nėra – transporto šviesoforų signalų.

22. Saugus elgesys sportinių renginių metu:

22.1. sportinių renginių metu visi dalyviai turi būti pratybų vietoje;

22.2. besąlygiškai klausyti visus renginį organizuojančio vadovo nurodymus;

22.3. renginio vietoje laikytis saugaus elgesio taisyklių: nelaipioti stadione esančiais įrengimais, naudoti sportinį inventorių tik pagal paskirtį, dėvėti sportinę aprangą.

23. Elgesys žaidimų ir atrakcionų metu:

23.1. vaikai privalo laikytis žaidimų ar atrakcionų vietose nurodytų saugos reikalavimų;

23.2. vadovas privalo įsitikinti, ar tvarkingas inventorius, kuris bus naudojamas renginio metu.

**V. VEIKSMAI PO EKSKURSIJOS**

23. Mokiniai po išvykos turi grįžti į mokyklą lydimi vadovo.

24. Mokyklos vadovai ir tėvai informuojami apie pažeidėjus, incidentus, nelaimingus atsitikimus, traumas.

25. Įvykiams tirti direktorius sudaro komisiją.

\_\_\_\_\_\_\_\_\_\_

Instrukciją parengė Klasių vadovų metodinė grupė